Տոյոհիրո Ակիյամա

Տոյոհիրո Ակիյամա (, ), ճապոնացի լրագրող, որին համաշխարհային ճանաչում է բերել տիեզերական թռիչքը, որի ընթացքում նա դարձել է առաջին ճապոնացին և տիեզերքում առաջին պրոֆեսիոնալ լրագրողը։

Կրթություն 
 1966 թվականին ավարտել Է Տոկիոյի միջազգային քրիստոնեական համալսարանի հասարակական գիտությունների ֆակուլտետը։

Մասնագիտական գործունեություն 
 1966 թվականից սկսել է աշխատել Tokyo Broadcasting System (TBS) հեռուստառադիոկորպորացիայում
 1967-1971 թվականներին աշխատել է Լոնդոնում՝ Բի-Բի-Սի ընկերությունում ()
 1971 թվականից՝ TBS միջազգային նորությունների ծրագրերի ավագ խմբագիր և մեկնաբան
 1984 թվականից՝ Վաշինգտոնում TBS-ի թղթակցային բյուրոյի տնօրեն (ԱՄՆ)։

Տիեզերական նախապատրաստություն 
 1989 թվականի օգոստոսի 17-ին անցել է ընտրություն՝ TBS կորպորացիայի կողմից հովանավորվող առևտրային խորհրդա-Ճապոնական թռիչքի իրականացման համար։ Գումարը, որը կորպորացիան վճարել է իր աշխատակցի թռիչքի համար, զգալիորեն տարբերվել է տարբեր աղբյուրներում (28 միլիոն ԱՄՆ դոլար], 25 միլիոն, 5 միլիարդ իեն կամ 37 միլիոն ԱՄՆ դոլար): Այդ ձևով TBS-ը նշել է իր ստեղծման քառասնամյակը 1950 թվականին։
 1989 թվականի հոկտեմբերին սկսել է մարզումները Յուրի Գագարինի անվան տիեզերագնացների վերապատրաստման կենտրոնում։

Տիեզերական թռիչք 
 1990 թվականի դեկտեմբերի 2-ին «Սոյուզ ՏՄ-11» տիեզերանավով թռիչքի է մեկնել որպես տիեզերագնաց-հետազոտող «Միր» ուղեծրային կայանի ութերորդ հիմնական գիտարշավի անձնակազմի կազմում՝ նավի հրամանատար Աֆանասևի, բորտինժեներ Մանարովի հետ համատեղ։

Դարձել է 239-րդ մարդը և առաջին ճապոնացին տիեզերքում։ Ուղեծրում առաջին իսկ ժամերը ցույց են տվել նախապատրաստման անբավարարությունը, Տոյեհիրոն ենթարկվել է «տիեզերական հիվանդության»՝ կապված հավասարակշռության օրգանների խանգարումների հետ։

 1990 թվականի դեկտեմբերի 4-ին տեղի է ունեցել «Միր» ուղեծրային կայանի կցումը։ Յոթ օրվա աշխատանքի ընթացքում տիեզերակայանում մի քանի ուղիղ ռեպորտաժներ, ցուցադրական հեռուստաեթերներ է անցկացրել ճապոնական լսարանի, ճապոնացի դպրոցականների համար։ Կենսաբանական փորձարկումներ է իրականացրել ճապոնական ծառագորտերի վրա։ 

 1990 թվակականի դեկտեմբեր 10-ին Երկիր է վերադարձել «Սոյուզ TM-10» տիեզերանավի յոթերորդ հիմնական արշավախմբի կազմում․ նավի հրամանատար՝ Գ․ Մանակով, բորտինժեներ՝ Ստրեկալով։ Թռիչքի տևողությունը կազմել է 7 օր 21 ժամ 54 րոպե։

Վիճակագրություն

Թռիչքից հետո գործունեություն 
Թռիչքից հետո աշխատել Է TBS լրատվական դեպարտամենտի տնօրենի տեղակալ։

1991 թվականի ապրիլին մի խումբ ճապոնացի լրագրողների հետ Ղազախստանում Արալյան ծովի վիճակի մասին ֆիլմ է նկարահանել։ 

TBS կորպորացիայից հեռացել է 1995 թվականին՝ չհամաձայնելով հեռուստատեսության ակտիվ առևտրայնացման հետ։ Ֆուկուսիմա պրեֆեկտուրայում գտնվող Թամուրա քաղաքի Աբուկումա լեռներում հիմնել է բրնձի և սնկի աճեցման ֆերմա։ 2011 թվականի ապրիլին Ֆուկուսիմա-1 ատոմակայանի երկրաշարժից և վթարից հետո ստիպված է եղել թողնել ագարակը և հեռանալ։

Հրապարակումներ 
Հանդես է եկել իր թռիչքին նվիրված զեկույցներով, որոնք հետագայում հրապարակվել են։ 
 «Տիեզերական թռիչքի հաճույք» ()
 Համահեղինակությամբ հոդվածներ է հրապարակել տիեզերական զբոսաշրջության զարգացման մասին։

Պարգևներ 
 Ժողովուրդների բարեկամության շքանշան (1990 թվականի դեկտեմբերի 10, ԽՍՀՄ)՝ «Միր» ուղեծրային գիտահետազոտական համալիրում տիեզերական թռիչքի հաջող իրականացման համար
 «Տիեզերքի յուրացման գործում ունեցած վաստակի համար» մեդալ (2011 թվականի ապրիլի 12, Ռուսաստան)՝ օդաչուավոր տիեզերագնացության ոլորտում միջազգային համագործակցության զարգացման գործում ունեցած մեծ ավանդի համար

Անձնական կյանք 
Ամուսնացած է, ունի երկու երեխա։ Նրա հոբբիներն են ծովագնացությունը, արշավները, լողը և աերոստատները։

Ծանոթագրություններ

Արտաքին հղումներ 
 Տիեզերական հանրագիտարան

Հեռուստալրագրողներ
Լրագրողներ այբբենական կարգով
Ճապոնացի լրագրողներ
Ճապոնացի տիեզերագնացներ